Park prirode Orjen
Park prirode Orjen je zaštićeno područje dijela Orjena i Bijele gore (sjeverne strane Orjena) na teritoriji grada Trebinja, Republika Srpska, Bosna i Hercegovina. Sa 1894 m Zubački kabao je najviši od ukupno 6 vrhova iznad 1800 m. Kao jako krševita planina, Orjen je bezvodan, iako prima prosječno 4762 mm padavina godišnje i spada u najkišovitije oblasti u Evropi. Orjen se sastoji od nekoliko paralelnih lanaca koji se pružaju od sjeverozapada prema jugoistoku. Osnovnu vrijednost planine predstavljaju geološka, geomorfološka, biološka i pejzažna raznovrsnost i očuvani prirodni ekosistemi (izuzetne mikološke, florističke i vegetacijske raznovrsnosti), sa brojnim endemičnim, reliktnim, rijetkim i ugroženim vrstama. Ovaj park je nakon proglašenja postao najveće zaštićeno područje u Republici Srpskoj.